Sursa imaginii:
Postat de: Golban Ionela
Ştiri / Radio Moldova Muzical Promo
01 Mar. 2024 / 11:29
"Mărţişor: Magia primăverii", ediţiei a 58-a, la Radio Moldova
De la Palatul Naţional "Nicolae Sulac", din capitală, vom difuza în direct spectacolul de deschidere a Festivalului - un concert inedit, prin care va prinde viaţă simbolul firav al anotimpului învierii naturii.
Deschiderea Festivalului "Mărţişor" aduce speranţa, fericirea şi inspiraţia primăverii, printr-o adevărată poveste plină de magie, care va captiva publicul prin muzică, dans şi aventuri pline de culoare.
Spectacolul "Mărţişor: Magia primăverii" va aduce pe scenă artişti şi colective de excepţie: Valentina Naforniţa, Dumitru Mîţu, Cătălin Josan, Cristina Scarlat, Lilia Istratii, Anastasia Homiţcaia (balerină), Eugen Negruţa (bandoneon), Ilian Gârneţ (vioară), Martina Meola (pian), Petra Pleşca (vioară), Baletul Naţional JOC, Formaţia Noroc, Concertino Accordion Band, Art Studio Repede, Studenţii Academiei de Muzică Teatru şi Arte Plastice.
Vom asculta creaţii, interpretate de Orchestra Simfonică a Filarmonicii Naţionale "Serghei Lunchevici", dirijor - Mihail Agafiţa.
Ascultaţi concertul astăzi, 1 martie, la Radio Moldova şi Radio Moldova Muzical, pe www.trm.md, începând cu ora 18:00.